## Pravilnik o dopuštenom manjku s naslova kala, rastepa, kvara i loma na proizvodima u trgovini

### NN 57/1998 (21.4.1998.), Pravilnik o dopuštenom manjku s naslova kala, rastepa, kvara i loma na proizvodima u trgovini

# **HRVATSKA GOSPODARSKA KOMORA**

Na temelju Zakona o porezu na dodanu vrijednost ("Narodne novine" br.
47/95), članka 25. stavka 6. Pravilnika o porezu na dodanu vrijednost ("Narodne
novine" br. 60/96. i 113/97.) i članka 26. Statuta Hrvatske gospodarske
komore ("Narodne novine" br. 11/94. - pročišćeni tekst), Upravni odbor
Hrvatske gospodarske komore na 7. sjednici 16. travnja 1998. donosi

## **PRAVILNIK**

### **O DOPUŠTENOM MANJKU S NASLOVA KALA, RASTEPA, KVARA I LOMA NA PROIZVODIMA U TRGOVINI**

I. OPĆE ODREDBE

Članak 1.

Pravilnikom o dopuštenom manjku s naslova kala, rastepa, kvara i loma
na proizvodima u trgovini (u daljnjem tekstu: Pravilnik) utvrđuje se dopuštena
visina kala, rastepa i loma do koje pravne osobe mogu navedene rashode
knjižiti kao troškove poslovanja.

Članak 2.

Rashodi utvrđeni u visini i na način uređen ovim Pravilnikom knjiže
se na temelju knjigovodstvene isprave kao troškovi poslovanja u skladu
s odredbama Zakonoma o računovodstvu.

Na vrijednost rashoda utvrđenog i knjiženog na način uređen ovim Pravilnikom
pravna osoba, temeljem odredbe članka 25. stavka 6. Pravilnika o porezu
na dodanu vrijednost, ne obračunava i ne plaća porez na dodanu vrijednost.

II. TEHNOLOŠKI MANJAK, MANJAK NASTAO DJELOVANJEM VIŠE SILE I
MANJAK ZBOG KALA, RASTEPA, KVARA I LOMA

Članak 3.

Tehnološki manjak u trgovini je manjak koji nastaje odstupanjem stvarne
od deklarirane količine.

Pod rashodom proizvoda radi kala, rastepa, kvara ili loma razumijevaju
se gubici na robi koji nastaju kao posljedica prirodnih utjecaja ili kao
posljedica radnji koje se neophodno poduzimaju u poslovanju proizvodima
u trgovini.

Manjkovima uslijed više sile, razumijevaju se manjkovi od elementarnih
nepogoda (poplava, požar, potres i dr.), ratna razaranja i provalnih krađa,
a do visine utvrđene temeljem očevidnika nadležnog tijela za procjenu štete.

Manjak uslijed rizika od krađe u prodavaonici pod kojim se podrazumijevaju
svakodnevne sitne krađe priznaje se u visini do 1% od količine proizvoda
koje su u obračunskom razdoblju prodane.

Članak 4.

Manjak proizvoda zbog neodgovarajuće kvalitete, proteka roka trajanja
može se priznati ako je pri utvrđivanju činjeničnog stanja prisutan ovlašteni
djelatnik Porezne uprave.

U slučaju da se djelatnik Porezne uprave ne odazove u primjerenom roku,
a najkasnije do 5 dana od uredno uručenog poziva isti će se priznati bez
nazočnosti djelatnika Porezne uprave.

Pod protekom roka trajanja podrazumijeva se i remitenda vlastitih izdanja.

Članak 5.

Posljedicama prirodnih utjecaja smatraju se gubici nastali na proizvodima
zbog isušivanja, isparavanja, skupljanja, smrzavanja, topljenja i kvarenja.

Posljedicama poduzimanja neophodnih radnji u prodaji proizvoda u trgovini
smatraju se gubici nastali na proizvodima razbijanjem, oštećenjem, rastepanjem
ili mrvljenjem.

Kalo, rastep, kvar i lom kao pojavni oblici gubitaka robe u trgovini
na veliko mogu se pojaviti kod transporta robe, kad je roba kupljena franco
dobavljač te u skladištu veleprodaje.

III. NORMATIVI I NAČIN UTVRĐIVANJA RASHODA

Članak 6.

Na ime kala, rastepa, kvara i loma u trgovini na malo utvrđuje se dopušteni
normativ gubitaka izražen u postocima od količine proizvoda koje su u obračunskom
razdoblju prodane.

Za trgovinu na veliko, kalo, rastep, kvar i lom utvrđuje se u iznosu
od 50% utvrđenih normativa gubitaka za trgovinu na malo.

Dopušteni normativ gubitaka u trgovini na malo utvrđuje se na temelju
iskustava struke do iznosa od:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Red.                          Naziv robe                                             Stopa

broj %
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
    1                                  2                                                          3**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**I.       POLJOPRIVREDNI PROIZVODI**

A.         VOĆE
1.          Južno voće
            (naranče, limun, banane, mandarine,
            ananas i sl.)                                                                     3,0

2.         Orah, badem, lješnjak, kesten, rogač                               2,0

3.         Jagodasto voće, svježe smokve                                        4,0

4.         Jabuke, kruške, šljive, dunje, lubenice                              3,0

5.         Koštičavo voće: kajsije, breskve, trešnje i višnje               4,5

6.         Sušeno voće - šljive                                                         1,5

7.         Sušeno voće, - smokve i ostalo                                        1,0

8.         Egzotično voće                                                                 3,0

9.         Ostalo voće                                                                      2,0

B.        POVRĆE

1.        Kupus kiseli i kisela repa u rinfuzi                                       4,0

2.        Kupus, kelj, blitva, zelena salata svježa                              4,0

3.        Mahune, grašak, paprika, rajčica i tikvice                          3,0

4.        Krumpir i mrkva rana, celer i peršun                                  3,0

5.        Zamrznuto voće i povrće - pakirano                                  0,5

6.        Krumpir, mrkva, luk                                                         1,5

7.        Grah, leća, grašak, bob - suhi
1,0
8.        Gljive, šampinjoni - svježi                                                  4,5

9.        Sadni materijal                                                                  3,5

10.      Cvijeće svježe (rezano)
5,0
11.      Cvijeće (lončanice)
3,0
12.      Konzervirano i ostalo povrće                                             1,0

C.       ŽITARICE

1.       Pšenica, ječam, zob, kukuruz i druge žitarice
0,25

D.      OSTALI PREHRAMBENI PROIZVODI

1.       Brašno (kukuruzno i pšenično) i riža u rinfuzi                       1,5

2.       Brašno (kukuruzno i pšenično) i riža pakirano                     0,5

3.       Mak i pšenične mekinje                                                     0,7

4.       Kruh i pecivo svih vrstza                                                    0,5

5.       Kolači industrijski                                                              1,0

6.       Proizvodi od brašna (dvopek, mrvice, keksi)
0,5
7.       Mlijeko pasterizirano - trajno                                             0,5

8.       Mlijeko svježe, ostalo                                                        1,0

9.       Sirevi svih vrsta, maslac                                                      1,0

10.     Kiselo mlijeko, jogurt, vrhnje
1,0
11.     Hrana za novorođenčad i malu djecu                                   1,0

12.     Sladoled, kreme                                                                 1,5

13.     Jaja svježa                                                                          1,5

14.     Med                                                                                   0,3

15.     Ocat alkoholni, vinski voćni                                                 1,5

16.     Šećer (kristal, u prahu, u kocki)                                           1,0

17.     Sol za jelo (morska, kamena i vakumirana)                           1,0

18.     Povrće ukiseljeno (svih vrsta pakirano)                                 1,5

19.     Jela gotova i polugotova
0,5
20.     Bomboni i drugi proizvodi od šećera
0,4
21.     Čokolada i proizvodi od čokolade i kakaa                           1,5

22.     Kava svih vrsta - pakirana                                                   0,1

23.     Začini pakirani i čajevi
0,1
24.     Mast jestiva                                                                         1,0

25.     Ulje jestivo u bocama
1,5
26.     Ulje jestivo u bačvama i drugim pakovanjima
          za prodaju od litre na više
1,0
27.     Ostalo                                                                                  0,5

E.       PIĆA - ALKOHOLNA I BEZALKOHOLNA

1.        U bocama i drugom pakiranju                                              0,7

2.        U bačvama i drugom većem pakiranju za
            prodaju od litre na više                                                       1,0

F.       MESO, SUHOMESNATI PROIZVODI I RIBA

1.       Meso svježe (perad, divljač i sl.)                                          1,5

2.       Riba živa                                                                             3,5

3.       Riba svježa                                                                          2,5

4.       Riba smrznuta                                                                      1,0

5.       Riba sušena                                                                          0,5

6.       Slanina svježa, loj, svinjsko salo, maslo
          (topljeno)                                                                             1,0

7.       Suhomesnati proizvodi i vakumirano meso                             1,5

8.       Ostalo                                                                                  1,0

G.      STOČNA HRANA                                                              2,0

**II.      KEMIKALIJE**

1.       Firnis, boje i lakovi, tutkalo i kit                                             1,0

2.       Sredstva za zaštitu bilja
1,0
3.       Deterdženti za pranje rublja                                                    1,5

4.       Sredstva za čišćenje                                                               1,0

5.       Kozmetički i higijenski proizvodi
1,0
6.       Nafta, prirodni plin, te proizvodi prerade
          nafte i plina
1,0
7.       Ostali kemijski proizvodi                                                         1,0

**III.    GRAĐEVNI MATERIJAL**

1.      Vapno, cement, gips, suha žbuka pakovana                               2,0

2.      Mramorne ploče
1,5
3.      Salonit ploče i cijevi                                                                  2,2

4.      Pijesak, šljunak
3,0
5.      Izolacijske mase                                                                        0,8

6.      Izolacijski materijal (staklena i kam. vuna)
2,0
7.      Ljepenka krovna
1,5
8.      Crijep, opeka, mont ispune i gredice
2,0
9.      Betonski proizvodi (cijevi, ploče, kocke)                                    1,2

10.    Rezana građa i ploče od drva
1,5
11.    Ostali građ. materijal osim gr. stolarije                                        1,5

**IV.    OGRJEV**

1.      Ugljen drveni u rinfuzi                                                                3,5

2.      Ugljen drveni u vrećama                                                            1,0

3.      Ugljen lignit u rinfuzi                                                                   2,0

4.      Ostali ugljeni                                                                              1,0

5.      Ogrjevno drvo                                                                           1,5

**V.     OSTALO**

1.      Staklo ravno i šuplje osim optičkog
1,5
2.      Keramika i porculan                                                                  1,0

3.      Užarija                                                                                      0,2

4.      Sjemenska roba                                                                        1,5

5.      Gnojiva umjetna u rinfuzi                                                            4,0

6.      Gnojiva umjetna pakirana                                                          1,0

7.      Duhanski proizvodi (osim cigareta)
0,5
8.      Posuđe od metala (emajlirani i neemajl.)                                     1,0

9.      Posuđe od stakla, porculana i keramike
1,5
10.    Sanitarni uređaji od keramike
1,0
11.    Dječje igračke razne
1,5
12.    Nakit od porculana, stakla, plastike                                             1,0

13.    Gramofonske ploče, kasete i nosači zvuka                                   1,2

14.    Videokasete, fotografski filmovi
1,5
15.    Tkanine metražne                                                                         2,0

16.    Čarape ženske
1,5
17.    Ostala tekstilna roba
1,5
18.    Žarulje razne                                                                                2,0

19.    Baterijski ulošci
2,0
20.    Bijela tehnika, akustika, sitni kuć. aparati                                       1,5

21.    Potrošni uredski materijal                                                              1,5

22.    Ostalo, nespomenuto                                                                    1,0

Članak 7.

Dopuštena visina rashoda utvrđena ovim Pravilnikom može se utvrđivati
na sljedeći način:

- neposredno nakon nastajanja pojedinog rashoda;

- izvanrednim popisom robe u prodavaonici ili skladištu prodavaonice;

- redovitim popisom robe, odnosno na drugi način utvrđen općim aktom
pravne osobe,

Članak 8.

Utvrđivanje rashoda obavlja komisija, odnosno ovlaštena osoba imenovana
od organa upravljanja pravne osobe u kojoj se rashod utvrđuje.

O izvršenom popisu obvezno se sastavlja zapisnik. Zapisnik, odnosno
ovjereni izvod iz zapisnika, smatra se knjigovodstvenom ispravom temeljem
odredbe članka 2. ovog Pravilnika.

IV. PRIJELAZNE I ZAVRŠNE ODREDBE

Članak 9.

Danom stupanja na snagu ovoga Pravilnika prestaje važiti Pravilnik o
dopuštenoj visini kala, rastepa, kvara i loma na proizvodima u trgovini
robom na malo ("Narodne novine" br. 21/95.).

Članak 10.

Ovaj Pravilnik stupa na snagu osmoga dana od dana objave u "Narodnim
novinama".

Broj: I-55-73/7-1998.
Zagreb, 16. travnja 1998.

Predsjednik
**Nadan Vidošević,** v. r.

Pravilnik, NN 57/1998-699
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)